Most Milenijum

Most Milenijum je zavesený most cez rieku Morača v meste Podgorica v Čiernej Hore. Spája Bulvár Ivana Crnojevića v centre mesta s husto osídlenými novšími štvrťami na jeho okraji, pričom odľahčil ostatné mosty.

Most navrhil Mladen Ulićević, profesor miestnej stavebnej fakulty. Postavila ho slovinská firma Primorje, 13. júla 2005 začal slúžiť verejnosti na čiernohorský Deň národa. V krátkom čase sa stal jednou z dominánt mesta.

Celý most je dlhý 149 m, jeho pylón sa dvíha do výšky 57 m nad úroveň vozovky. Na mostovku je natiahnutých 12 lán, ďalších 24 je zakotvených na brehu.

Výstavba mosta sa začala v roku 2005, náklady sa vyšplhali na 7 miliónov eur. Autá jazdia v dvoch jazdných pruhoch a peším slúžia dva chodníky, každý po jednej strane mostu.

Iné projekty 

Mosty v Podgorici
Zavesené mosty